ROMĂNIA                                                                                                   APROBAT,

JUDEŢUL TIMIŞ                                                                                          PRIMAR                         

MUNICIPIUL TIMIŞOARA

DIRECŢIA, INSTITUTII ŞCOLARE, MEDICALE,                             Nicolae Robu                                                                                    
SPORTIVE ŞI CULTURALE
Nr. SC2013-10572/15.04.2013
REFERAT
privind  transmiterea din administrarea Consiliului Local al Municipiului  Timişoara în administrarea   Consiliului Judeţean Timiş a  spaţiului în suprafaţă de 930,65 mp situat în Căminul nr. 2 al Colegiului Tehnic „HENRI COANDĂ”  situat în Timişoara,
 str. Brediceanu nr. 37
        Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale, privind  transmiterea din administrarea Consiliului Local al Municipiului  Timişoara în administrarea   Consiliului Judeţean Timiş a  unui spaţiu  din  Căminul nr.2  al Colegiului Tehnic „HENRI COANDĂ, în vederea desfăşurării activităţii Centrului de Resurse şi Asistenţă Educaţională "Speranţa".
       Prin  Hotărârea  Consiliului Local nr. 264/0412.2012  modificată  cu Hotărârea  Consiliului Local nr. 12/15.01.2013, s-a aprobat transmiterea din administrarea Consiliului Local al Municipiului cu Timişoara  în  administrarea  Consiliului Judeţean    Timiş,    pe o perioadă de 3 ani a   clădiri şcoală Subsol parţial+P+2E, săli de sport P  şi a terenul  aferent,  situate în Timişoara, str. Liviu Rebreanu nr. 35,  în vederea mutării activităţii Centrului de Resurse şi Asistenţă Educaţională „Speranţa” din  clădirea Grădiniţei cu program prelungit  nr. 45,  clădire  la care  se  efectuează lucrări de reabilitare.
      Până în prezent,  hotărârile de consiliul local amintite mai sus nu şi-au produs efecte  întrucât  contractul de administrare  nu a fost semnat de către părţi, imobilele  nu au fost predate,  iar Centrul de Resurse şi Asistenţă Educaţională "Speranţa nu a fost mutat în aceste clădiri.
       Actualmente  patrimoniul  public al municipiului Timişoara aferent reţelei de învăţământ preuniversitar cât şi cel   aferent reţelei medicale  a fost diminuat cu  un număr. de 17 imobile, pentru care municipalitatea suportă  cheltuieli cu plata   chiriilor.  
       Imobilul - clădire şcoală S parţial+P+2E  din str. Liviu Rebreanu nr. 35,  care a fost transmis în administrarea Consiliului Judeţean Timiş  are   suprafaţa utilă desfăşurată 1960,72 mp  ce  depăşeşte  suprafaţa  necesară desfăşurării  activităţii Centrului de Resurse şi Asistenţă Educaţională „Speranţa”, acest imobil putând fi realocat  unei unităţi  de învăţământ  sau unei  unităţi sanitare  care funcţionează într-un imobil retrocedat.

      Având în vedere  acest  fapt,    s-a    hotărât    să se atribuie  Consiliului Judeţean Timiş  un  spaţiu   din  căminul   nr. 2  al Colegiului Tehnic „HENRI COANDĂ, situat în Timişoara str. Brediceanu nr. 37
     Faţă de  cele de mai sus,

Propunem:

      Emiterea  unei  Hotărâri de Consiliul Local care să aprobe:
       1. Transmiterea  din administrarea Consiliului Local al Municipiului  Timişoara  în administrarea Consiliului Judeţean Timiş,  pe o perioadă de 5 ani a  unui  spaţiu cu suprafaţa utilă de 930,65 mp din Căminul  nr. 2 al Colegiului Tehnic „HENRI COANDĂ situat în Timişoara, str. Brediceanu nr. 37, pe parcelele de teren  cu  top nr.  1236 înscrisă în CF nr. 409476, top nr.1243/1/9/2 înscrisă în CF nr. 409473, top nr.1243/1/8 înscrisă în CF nr. 409472, top nr.1237 înscrisă în CF nr. 409462, top nr. 1235 înscrisă în CF nr. 409456, top nr.1243/1/9/1/1/1/1 înscrisă în CF nr.409479 aflat în  proprietatea publică a municipiului Timişoara după cum urmează:

       - Spaţiul  situat  la parter   cu suprafaţa utilă de 502,25 mp evidenţiat în Anexa nr.1, la prezentul referat;
       - Spaţiul situat la etajul I    cu suprafaţa utilă de 428,40 mp evidenţiat în Anexa nr. 2  la prezentul referat.
      Transmiterea în administrare se face în vederea desfăşurării activităţii Centrului de Resurse şi Asistenţă Educaţională "Speranţa", a cărei finanţare se asigură din sumele defalcate din unele venituri ale bugetului de stat prin bugetul local al Consiliului Judeţean.
    2. Se aprobă Contractul de  administrare conform Anexei nr. 3 la prezentul referat. Darea în administrare produce efecte juridice de la data semnării Contractului de Administrare de către cele două părţi.

    3. Se împuterniceşte  Primarul Municipiului Timişoara  să semneze Contractul de Administrare.
    4. Revocarea Hotărârii Consiliului Local nr. 264/0412.2012  modificată  cu Hotărârea  Consiliului Local nr. 12/15.01.2013, privind  transmiterea din administrarea Consiliului Local al Municipiului  Timişoara în administrarea Consiliului Judeţean Timiş a  imobilului - clădire şcoală S+P+2E, sală de sport P şi teren aferent, situat  în Timişoara,  str. Liviu Rebreanu nr. 35, înscrisă  în C.F. nr. 413116 Timişoara, provenit din C.F. nr. 124065 cu nr. top. 13491/4; 13491/5; 13491/6; 13491/7; 13491/14; 13491/15; 13491/16; 13491/17; 13491/18; 13491/19.  

               VICEPRIMAR,                                                  DIRECTOR EXECUTIV

                 Dan Diaconu                                                             Mihai Ioan Costa

                                                                                                     CONSILIER,

                                                                                                      Ioana Ciucur
                                                                                             DIRECŢIA CLADIRI,                                                                                                                                                                                         

                                                                                  TERENURI SI DOTARI  DIVERSE                                                                                        
                                                                                          DIRECTOR   EXECUTIV                                                                                              

                                                                                                     Martin Staia                      


           

                                                                                   BIROU EVIDENŢA PATRIMONIU,     

                                                                                                         ŞEF BIROU                                                         
                                                                                                     Calin Nicuşor Pirva   

AVIZAT,

Serviciul Juridic

Teodora Gentimi

